
Изх. № ………………..……………….  

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Подаване на предложение за изпълнение на инвестиции по процедура чрез директно предоставяне на средства от Механизма за възстановяване и устойчивост BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“
УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Община Златоград има възможност да подаде предложение за изпълнение на инвестиции по процедура „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции.
Процедурата се реализира в рамките на Глава „RePowerEU“, Инвестиция 5 (C13.I5): „Инсталиране на фотоволтаични системи в съществуващи сгради за социални услуги и предоставяне на електрически превозни средства и свързани зарядни станции за предоставяне на социални услуги“ от Националния план за възстановяване и устойчивост.


Бюджетът на процедурата, която е на директно предоставяне на общините, на чиито територии функционират социални услуги, делегирана от държавата дейност, е 77.67 млн. лв.

Крайният срок за подаване на предложения за изпълнение на инвестиции е 31.07.2025 г.
            Допустими кандидати по процедурата са общините, като конкретни крайни получатели, на чиято територия функционира социална услуга, делегирана от държавата дейност.

            Целта на тази инвестиция е да се повиши енергийната ефективност, да се намали енергийната зависимост и да се подобри оперативната устойчивост в сектора на социалните услуги чрез два допълващи се компонента/дейности: инсталиране на фотоволтаични системи в общински социални услуги и предоставяне на електрически превозни средства в подкрепа на социалната дейност.
           Инвестицията включва две дейности:
Дейност 1 - Инсталиране в съществуващи сгради за социални услуги, делегирана от държавата дейност, на фотоволтаични системи с минимален капацитет от 15 kW и максимален капацитет от 30 kW за всяка услуга, предназначени за собствено потребление на електроенергия. Мярката е насочена към социални услуги, делегирана от държавата дейност, управлявани от общините в цялата страна, които предоставят основна подкрепа на уязвими групи, включително деца, възрастни хора и хора с увреждания. По този начин ще се повиши енергийната ефективност и ще се намали енергийната зависимост в сектора на социалните услуги в приблизително 500 съществуващи социални услуги, които са делегирана от държавата дейност. Тази мярка има за цел да постигне поне 30% намаление на годишното потребление на първична енергия от невъзобновяеми източници в обектите, където ще бъдат монтирани системите.
Дейност 2 – Закупуване на електрически превозни средства и свързани зарядни станции за целите на предоставяне на социални услуги. Мярката отговаря на нуждата от модернизиране и декарбонизиране на автопарка, използван при предоставянето на социални услуги от общините. Предвижда се закупуването на 250 електрически превозни средства, всяко от които ще бъде снабдено със зарядна станция с мощност минимум 22 kW. Мярката е от особено значение с оглед на нарастващите мобилни нужди в социалната сфера, особено в контекста на деинституционализацията и преминаването към услуги, предоставяни в общността и в домашна среда. Заместването на стари дизелови и бензинови автомобили с електрически превозни средства ще доведе до значително намаление на въглеродните емисии, както и до спестявания от гориво и поддръжка. Автомобилите отговарят на изискванията на Наредба № Н-21 от 2023 г., която въвежда в българското законодателство изискванията на Директива (ЕС) 2019/1161 относно насърчаването на чисти превозни средства.
Очаквани резултати:

За дейност 1 - Монтирани фотоволтаични системи за производство на електроенергия за собствена консумация в сградите на приблизително 500 съществуващи социални услуги, делегирана от държавата дейност. Постигната минимум 30 % икономия на първична енергия, произведена от невъзобновяеми енергийни източници, в сградите, предмет на интервенция по процедурата.

За дейност 2 - Закупени 250 електрически превозни средства и свързани зарядни станции, всяка с мощност минимум 22 kW.   
            Минималният и максималният размер на средствата за конкретно предложение за изпълнение на инвестиция по настоящата процедура чрез директно предоставяне на средства от Механизма е както следва:
            По Дейност 1 - Инсталиране в социални услуги, делегирана от държавата дейност, на фотоволтаични системи с минимален капацитет от 15 kW и максимален капацитет от 30 kW, предназначени за собствено потребление на електроенергия.
Минимален размер – неприложимо. 

Максимален размер – до 98 521,5 лв. на брой социална услуга (при максимална мощност 30 kW).

             По Дейност 2 - Закупуване на електрически превозни средства и свързани зарядни станции за целите на предоставяне на социални услуги.
Минимален размер – няма. 

Максимален размер – до 113 600 лв. Всяка община може да кандидатства за закупуване само на 1 брой автомобил и 1 брой зарядна станция.
            По настоящата процедура чрез директно предоставяне на средства от Механизма, са допустими за финансиране следните дейности:
1. Доставка и инсталиране върху сграда, в която се предоставя социална услуга, делегирана от държавата дейност, или в близост до нея (върху прилежащия терен) на фотоволтаична система (ФЕЦ) с мощност в диапазона от 15 kW до 30 kW за всяка социална услуга, за обезпечаването на собствените нужди от енергопотребление. Инсталацията включва фотоволтаични панели, конструкция за монтаж на панелите, инвертор, окабеляване, заземителна инсталация и друга необходима автоматика за функционирането на системата. Допустимо е закупуване по процедурата на батерии към фотоволтаичните инсталации, които да осигурят съхранение на произведената електроенергия и оптимизиране на потреблението.
          Допустими за финансиране са само проектни предложения, които предвиждат инсталиране на ФЕЦ с мощност не по-малка от 15kW и не по-голяма от 30 kW за всяка функционираща социална услуга.
         2. Закупуване на електрически автомобил (категория М 1 или N 1) и закупуване и монтаж на зарядна станция за електрически автомобили с капацитет за зареждане от минимум 22 kW, отговарящ на следните минимални технически параметри за електромобили:

1) Тип превозно средство

- Тип задвижване: изцяло електрически (нулеви емисии)

- Минимум 2+1 места (шофьор + 2 пътници)

2) Батерия и пробег:

- Капацитет на батерията: минимум 60 kWh

- Автономен пробег с едно зареждане: минимум 200 км (по WLTP)

3) Товарен капацитет:

- Полезен товар: минимум 700 кг

4) Зарядни възможности:

- Възможност за зареждане от стандартна AC зарядна станция (Type 2), 22 kW

- Оборудван с бордово зарядно устройство с мощност не по-малко от 7.0 kW

5) Гаранционни условия:

- Минимум 5 години или 150 000 км за автомобила

- Минимум 8 години или 160 000 км за батерията.
Във връзка с гореизложеното предлагам на обсъждане възможността за кандидатстване по Националния план за възстановяване и устойчивост. При положително становище, за целите на кандидатстване, е необходимо Общински съвет Златоград да вземе следното 

Р Е Ш Е Н И Е:
Във връзка с Условията за кандидатстване по процедура BG-RRP-13.009  „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции, на основание чл. 21, ал. 1, т. 23, във връзка с чл. 21, ал. 2 от Закона за местно самоуправление и местна администрация,  Общински съвет Златоград
Р Е Ш И:
1. Дава съгласие Община Златоград да кандидатства по процедура BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции.

2. Упълномощава Кмета на Община Златоград да предприеме всички необходими правни и фактически действия във връзка с подготовката, кандидатстването и изпълнението по процедура BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции. 
3. Всяка една социална услуга, чиято сграда е предмет на интервенция по процедурата, ще бъде поддържана минимум 5 години след датата на приключване на дейностите по инвестицията и одобрение на искането за окончателно плащане от страна на Структура за наблюдение и докладване (СНД).
4. Предназначението на сградата/помещенията, обект на интервенция по инвестицията, няма да бъде променяно за период не по-малък от 5 години след датата на приключване на дейностите по инвестицията и одобрение на искането за окончателно плащане от страна на Структура за наблюдение и докладване (СНД).

5. Закупеният електрически автомобил по настоящата процедура ще се използва за обезпечаване на дейностите по предоставяне на социални услуги в общината, няма да бъде продаван и ще бъде поддържан минимум 5 години след датата на приключване на дейностите по инвестицията и одобрение на искането за окончателно плащане от страна на Структура за наблюдение и докладване (СНД).

С уважение,

МИРОСЛАВ ЯНЧЕВ

Кмет на Община Златоград
Изготвил:

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

